Õigupoolest on see Kastiilia ehk oliiviõliseep, seepide klassika. Pehme ja siidine, kuid lisasin veidi koorivat ja A-vitamiini rohket mangopulbrit ja lõhnaks laimi-mandariini-basiiliku aroomiõli. Üritasin seebile tekitada mustreid antioksüdante sisaldava ja kooriva tumelilla mustsõstrapulbriga, kuid ka selle loodusliku lisandi värv kadus seebis täielikult. Järeldus: kõikide looduslike lisanditega ikkagi ei saa seepe värvida. Samas roosa savi värvib küll seebi kenasti roosaks.